बीजेपी के साथ अपनी 'अंडरस्टेंडिंग' के आरोप पर तेजस्वी यादव ने दी यह सफाई  
कहा- उनकी अनुपस्थिति को साजिश के तहत गलत ढंग से प्रचारित किया गया
किसी परिस्थिति में मनुवादी या साम्प्रदायिक शक्ति से समझौता नहीं कर सकता
तेजस्वी ने नहीं बताया कि उन्हें क्या बीमारी, किस अस्पताल में हुआ इलाज
हालांकि तेजस्वी ने यह नहीं बताया कि आखिर उन्हें क्या बीमारी थी और उनका इलाज किस हॉस्पिटल में चल रहा था. तेजस्वी ने इस बात पर भी कोई सफाई नहीं दी कि अगर उनकी कोई अंडरस्टेंडिंग नहीं है तब कैसे उनके मामले में कोर्ट की तारीख दो-दो महीने बाद लगती है और जांच एजेंसी भी कभी आपत्ति नहीं करती. दरअसल जब तेजस्वी यादव विधानसभा सत्र से गायब रहे तब उनकी पार्टी के अधिकांश नेताओं, खासकर मुस्लिम विधायकों ने इस बात की आशंका जाहिर की थी कि वे अपने केस के मैनेजमेंट में लगे हैं.
हालांकि तेजस्वी ने नीतीश कुमार के बारे में कहा कि जिसने जनादेश का अपमान किया है, उनके साथ मेरा कोई समझौता नही हो सकता है. राजद के वरिष्ठ नेता भी मानते हैं कि ऐसा कहकर वे भाजपा को फायदा पहुंचा रहे हैं.